CELEX: 32006D0602
Language: sk
Date: 2006-09-06 00:00:00
Title: 2006/602/ES: Rozhodnutie Komisie zo 6. septembra 2006 o finančnom príspevku Spoločenstva na eradikáciu pseudomoru hydiny v Spojenom kráľovstve v roku 2005 [oznámené pod číslom K(2006) 3918]

8.9.2006   
            
            
               SK
            
            
               Úradný vestník Európskej únie
            
            
               L 246/7
            
         
      ROZHODNUTIE KOMISIE
   
   zo 6. septembra 2006
   o finančnom príspevku Spoločenstva na eradikáciu pseudomoru hydiny v Spojenom kráľovstve v roku 2005
   [oznámené pod číslom K(2006) 3918]
   (Len anglický text je autentický)
   (2006/602/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho články 3 a 4,
   keďže:
   
               (1)
            
            
               S cieľom čo najskôr prispieť k eradikácii pseudomoru hydiny, Komisia má možnosť finančne sa podieľať na oprávnených výdavkoch, ktoré znáša členský štát, za podmienok stanovených v článku 4 ods. 2 rozhodnutia 90/424/EHS.
            
         
               (2)
            
            
               Finančná účasť Spoločenstva v rámci mimoriadnych opatrení na boj proti pseudomoru hydiny podlieha pravidlám určeným nariadením Komisie (ES) č. 349/2005 z 28. februára 2005 stanovujúcim pravidlá financovania zo Spoločenstva, ktoré je určené na mimoriadne opatrenia boja proti určitým chorobám zvierat, uvedeným v rozhodnutí Rady 90/424/EHS (2).
            
         
               (3)
            
            
               Ohniská pseudomoru hydiny sa v Spojenom kráľovstve vyskytli v roku 2005. Výskyt tejto choroby predstavuje vážne ohrozenie hospodárskych zvierat v Spoločenstve.
            
         
               (4)
            
            
               Dňa 15. decembra 2005 Spojené kráľovstvo predložilo posledný hrubý odhad nákladov vynaložených na eradikáciu choroby.
            
         
               (5)
            
            
               Orgány Spojeného kráľovstva úplne splnili svoje technické a administratívne povinnosti stanovené v článku 3 rozhodnutia 90/424/EHS a v článku 6 nariadenia (ES) č. 349/2005.
            
         
               (6)
            
            
               Vyplatenie finančného príspevku Spoločenstva musí byť podmienené uskutočnením plánovaných činností a poskytnutím všetkých potrebných informácií zo strany orgánov v stanovených termínoch.
            
         
               (7)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Udelenie finančného príspevku Spoločenstva Spojenému kráľovstvu
   1.   Spojené kráľovstvo môže získať finančný príspevok Spoločenstva na výdavky vynaložené v rámci mimoriadnych opatrení na boj proti pseudomoru hydiny v roku 2005.
   2.   Finančný príspevok Spoločenstva predstavuje 50 % výdavkov oprávnených na financovanie Spoločenstvom. Vypláca sa za podmienok stanovených v nariadení (ES) č. 349/2005.
   Článok 2
   Adresát
   Toto rozhodnutie je určené Spojenému kráľovstvu.
   
      V Bruseli 6. septembra 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 224, 18.8.1990, s. 19. Rozhodnutie naposledy zmenené a doplnené rozhodnutím Rady 2006/53/ES (Ú. v. EÚ L 29, 2.2.2006, s. 37).
   
      (2)  Ú. v. EÚ L 55, 1.3.2005, s. 12.